Kamu bisa jelasin ke aku soal Tsania Marwa dalam bahasa jawa?

Tsania Marwa punika lair wonten ing kutha Jakarta nalika tanggal 5 April 1991. Tsania Marwa punika salah satunggaling juru main sinétron Indonésia. Kajawi dados juru main sinétron, Tsania Marwa ugi dados modhél.

Tsania Marwa miwiti karir kanthi dados finalis wonten ing pamilihan GADIS Sampul taun 2005. Sasampunipun meniak Tsania lajeng main sinétron.

Tsania Marwa punika kuliyah wonten ing fakultas psikologi Universitas Tarumanagara angkatan 2009.

Tsania Marwah punika netepaken kriteria mirunggan kanggé tiyang jaler ingkang dipudadosaken pacar. Tsania Marwa kepéngin gadhah pacar ingkang prilakunipun gampang dipuntiteni. Tsania remen tiyang jaler ingkang pratingkahipun ndamel penasaran saha purun jujur. Tsania Marwa punika kalebet aktris ingkang karemananipun petualang. Kajawi punika, Tsania gadhah pangarep-arep manawi pacaripun saged nampi sadaya sipat saha pratingkahipun Tsania, ingkang saé napa déné ingkang ala. Amargi Tsania ngakeni bilih Tsania Marwa punika asring ceplas-ceplos saha blak-blakan ngenani sadaya prekawis. Film ingkang dipunbintangi Tsania Marwa inggih punika filem kanthi irah-irahan Lawang Sewu nalika taun 2007, Dalam Mihrab Cinta nalika taun 2010. Déné sinétron ingkang dipunbintangi Tsania Marwa inggih punika Alisha, Dongèng,Cinta Kirana,Karissa,Doa dan Karunia,Sejuta Cinta Marshanda,Ketika Cinta Bertasbih Spesial Ramadan, saha Putri Yang Ditukar.